Коринфский, Михаил Петрович

Михаил Петрович Кори́нфский (алкуксонь буелемезэ Варенцов; 1788, Арзамас — 1851-це иень аштемковонь 22 (8)-це чи, Казань) — россиянь архитектор, зодчей, коллежской асессор.

 Эрямопингезэ 
Михаил Петрович Варенцов чачсь иконостасонь керсиця кудораськесэ, арзамасонь мещанин, эрзя. Тонавтнесь А. В. Ступинэнь художественной школасо. 1808-це иестэ Коринфской цидярдсь экзамент ды кармась тонавтнеме Петербургонь художествань академиясо, А. Н. Воронихинэнь архитектурань классо, конань прядомадо мейле лемдявсь 14-це классонь художникекс. Ёрокчинзэ кастась Санкт-Петербургонь Казанской соборонь, А. С. Строганов графонь кудонь, Зиновьевень дачанзо ды лиянь мезень путомасо-стявтомасо.

1810-це иень умарьковонь 27-це чинь Художествань академиянь Советэсь ваннынзе ды шнынзе Арзамасонь туртов Воскресенской соборонь плантнэнь, конатнень невтинзе Коринфской.1810-це иень ацамковонь 22-це чистэ те архитектурань композициянть кис Михаил Петровичнень макссть сиянь васенце медаль.

1814-це иестэ Арзамассо ушодови Коринфскоень планонзо коряс Воскресенской соборонь стявтомась.
Теке жо иестэнть Коринфской панжи Арзамассо художественной архитектурной училища. 1813-це иестэ саезь 1823-це иес арсесь-тейсь ды стявтсь эсензэ проекттнэнь коряс эрьва кодат кудот Нижегородской, Пензань ды Симбирень губерниятнесэ. 1823-це иестэ саезь 1832-це ие видьс служи губернской секретарекс  Симбирень Дворянской собраниясо. Те шкастонть сонзэ проекттнэнь коряс Симбирскойсэ ушодови Свято-Троицкой кафедральной соборонь стявтомась, тевень вечкема кудонь (дом трудолюбия), губернской гимназиянь, удельной конторань ды лиянь мезень одс теемаст. 1825-це иестэ Свято-Троицкого Симбирской кафедральной соборонь проектэнть кис тензэ макссть Художествань академиянь  «аравтозь» («назначенной») академикень лем, 1830-це иестэ кемекстызь действительной академикень лемсэнть.

1833-це иестэ Коринфской стясь Казань ошсо Особой строительной комитетэнь прявтс. Эсь проектэнзэ коряс сон стявты обсерваторииянь, Казанень университетэнь тонавтнема комплексэнть туртов анатомиянь театра, ванны-теи Арзамасонь уездной училищань лангонь плантнэнь.

Кулось Михаил Петрович Казаньсэ 1851-це иестэ. Калмазь Арской калмолангсо Анастасия Александровна (1862?) нинзэ марто.

 Архитекторонть теевксэнзэ 
кенжешка

 Ледстнемазо 

 Казаньсэ ули сонзэ лемсэ куринка .

 Невтевкст 

 Литературась 

 Коринфский, Михаил Петрович // Корзинка — Кукунор. — М. : Советская энциклопедия, 1953. — С. 5. — (Большая советская энциклопедия : [в 51 т.] /  гл. ред. Б. А. Введенский ; 1949—1958, т. 23).
 Памятники истории и культуры Горьковской области. — Горький: Волго-Вятское кн. изд-во, 1987.
 Филатов Н. Ф. Нижний Новгород. Архитектура XIV — начала XX века. — Н.Новгород: РИЦ «Нижегородские новости», 1994.
 Ульяновская -Симбирская энциклопедия, Том 1. Ульяновск: Издательство "Симбирская книга", 2000. ISBN 5-8426-0224-5
 Егерев В., Архитектор М. П. Коринфский, Казань, 1961.
 Маризь Кемаль, "Масторов нолдасынек сюкпрянок...": эрзянь покшчить, эрямонь-аштемань койть, литературань чокшнеть, эйдень налксемат, морот, статьят / Маризь Кемаль. Саранск, 2013.

 Ванномкат 

Категория:Петербургонь художествань академиянь прядыцят
Категория:Чачозь 1788 ие
Категория:Ломантне ловнома тешкскерьксэнть коряс
Категория:Эрзят
Категория:Эрзянь ине ломанть
Категория:Арзамассо чачозть